
ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 7,862 στρεμμάτων στη θέση «Μαυ- 
ρόλογγος» Περιφέρειας Κοινότητας Τριποτάμου Μεγ/λης Νο¬ 
μού Αρκαδίας. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

. Έγκριση Γενικού Πολεοδομικού Σχεδίου του οικισμού Ανωγείων 

του Δήμου Ανωγείων (Ν. Ρεθύμνης). 2 

Αναστολή οικοδομικών εργασιών και χορήγησης οικοδομικών 
αδειών σε εκτός των εγκεκριμένων ρυμοτομικών σχεδίων περιο¬ 
χές των Δήμων Παλλήνης, Σπάτων, Κορωπίου και Παιανίας (Ν, 
Αττικής). . 3 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 346 (1) 

Κήρυξη αναδασωτέας έκτασης 7,862 στρεμμάτων στη θέση «Μαυρό- 
λογγος» Περιφέρειας Κοινότητας Τριποτάμου Μεγ/λης Νομού Αρ¬ 
καδίας. 

Ο ΝΟΜΑΡΧΗΣ ΑΘΗΝΩΝ 
Έχοντας υπόψη: 

1. Τις διατάξεις του Ν. 3200/55 «περί διοικητικής αποκέντρωσης, 


όπως τροποποιήθηκε και συμπληρώθηκε μεταγενέστερα με το Ν.Δ. 
532/70». 

2. Τις διατάξεις του άρθρου 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των Δασών κ.λπ.» 
και ειδικότερα: α) του άρθρου 41 παρ. 1, β) του άρθρου 38 παρ. 1. 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80. 

5) Την 417/18.2.1992 πρόταση του Δασαρχείου Τριπόλεως με την 
οποία προτείνεται η κήρυξη της έκτασης που αναφέρεται στο θέμα ως 
αναδασωτέας. 

6. Τις 17996/13.9.1984 και 21185/30.9.1985 αποφάσεις Ν. 
Αρκαδίας, αποφασίζουμε: 

Κηρύσσουμε αναδασωτέα με σκοπό την αποκατάσταση της δασικής 
βλάστησης και τη διατήρηση του δασικού χαρακτήρα της έκτασης τη 
δημόσια δασική έκταση εμβαδού (7,862) στρεμμάτων που βρίσκεται 
στη θέση «Μαυρόλογγος» περιφέρειας κοινότητας Τριποτάμου Μεγ/ 
λεως και προσδιορίζεται από τα στοιχεία Α, Β, Γ, Δ, Α και έχει όρια: 

Ανατολικά: Με Δημόσιο δάσος δρυός. 

Δυτικά: Με Δημόσιο -δάσος δρυός. 

Βόρεια: Με σιδηροδρομική γραμμή Ο.Σ.Ε. 

Νότια: Με γυμνή έκταση και εκείθεν Εθνική οδό Καλαμάτας - Με- 
γαλ/πολης, όπως φαίνεται στο συνημμένο διάγραμμα που αποτελεί 
αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Τρίπολη, 25 Φεβρουάριου 1992 
Ο Νομάρχης 

ΓΡΗΓ. ΑΠΟΣΤΟΛΑΚΟΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αρίθ. 104848/7601 (2) 

Έγκριση Γενικού Πολεοδομικού Σχεδίου του οικισμού Ανωγείων του 
Δήμου Ανωγείων (Ν. Ρεθύμνης), 

ΟΙ ΥΠΟΥΡΓΟΙ 

ΓΕΩΡΓΙΑΣ, ΠΕΡ/ΝΤΟΣ ΧΩΡ/ΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν. 1337/1983 «Επέκταση πολεοδομικών σχε¬ 
δίων οικιστική ανάπτυξη και σχετικές ρυθμίσεις» (ΦΕΚ 33/Α) και ειδι¬ 
κότερα το άρθρο 3. 

2. Τις διατάξεις του Ν. 998/1979 «περί προστασίας των δασών και 
των δασικών εν γένει εκτάσεων της χώρας» (ΦΕΚ 289/Α) και ειδικό¬ 
τερα το άρθρο 49 παράγρ. 2α. 

3. Τις διατάξεις του Ν. 1558/1985 «Κυβέρνηση και Κυβερνητικά 
Όργανα» (ΦΕΚ 137/Α) και ειδικότερα το άρθρο 23 παρ. 23 παράγρ. 

1. 

4. Τις διατάξεις της παρ. 1 του άρθρου 19 του Ν. 1849/1989 «Επέ¬ 
κταση και συμπλήρωση των στεγαστικών προγραμμάτων του Οργανι¬ 
σμού Εργατικής Κατοικίας και άλλες σχετικές διατάξεις» (Α’ 113). 

5. Τα υπ’ αριθ. ΑΠ 74116/25.7.86 και Α.Π. 4116/25.7.86 έγ¬ 
γραφα του Τμήματος Πολεοδομίας και Πολεοδομικών Εφαρμογών 
προς το Δήμο Ανωγείων. 

6. Τα υπ’ αριθ. ΑΠ. 4218/30.7.86, 4219/30.7.86, 4220/ 

30.7.86, 4221/30.7.86, 4222/30.7.86, 4223/30.7.86, 4224/ 

30.7.86, 4226/30.7.86, 4227/30.7.86, 4228/30.7.86, 4229/ 

30.7.86, 4230/30.7.86, 4231/30.7.86, 4232/30.7.86, 4233/ 

30.7.86, 4234/30.7.86, 4235/30.7.86, 4236/30.7.86, 4237/ 
30.7.86 έγγραφα του Τμήματος Πολεοδομίας και Πολεοδομικών 
Εφαρμογών Νομαρχίας Ρεθύμνης προς τους αρμόδιους φορείς. 

7. Τις υπ’ αριθ. 51/1987 και 123/1987 γνωμοδοτήσεις του δημο¬ 
τικού συμβουλίου Ανωγείων. 

8. Το υπ’ αριθ. ΑΠ 334/13.8.1987 έγγραφο του Υπουργείου Πολι¬ 
τισμού, 7η Εφορεία Νεωτέρων Μνημείων. 

9. Το υπ’ αριθ. ΑΠ 673/6.8.1986 έγγραφο της Νομαρχίας Ρεθύ¬ 
μνης, Γραφείο Βιομηχανίας. 

10. Το υπ’ αριθ. ΑΠ. ΔΓ/4588/19.8.86 έγγραφο της Νομαρχίας 
Ρεθύμνης, Δ/νση Γεωργίας. 

11. Το υπ’ αριθ. ΑΠ 3241/22.8.1986 έγγραφο της Νομαρχίας Ρε¬ 
θύμνης Τμήμα Κοινωνικής Πρόνοιας. 4 

12. Το υπ’ αριθ. ΑΠ 532529/23.9.1986 έγγραφο του Ελληνικού 
Οργανισμού Τουρισμού, Δ/νση Β, Τμήμα Β/3. 

13. Το υπ’ αριθ. ΑΠ 5320/8.9.1986 έγγραφο της Νομαρχίας Ρε¬ 
θύμνης, Τμήμα Υγιεινής. 

14. Το υπ’ αριθ. ΑΠ 3803/28.8.1986 έγγραφο της Νομαρχίας Ρε¬ 
θύμνης, Δ/νση Δασών. 

15. Το υπ’ αριθ. ΑΠ 13915/22.9.1986 έγγραφο της Νομαρχίας 
Ρεθύμνης, Δ/νση Εσωτερικών ΤΎΔΚ. 

16. Το υπ’ αριθ. ΑΠ 3049/1986 έγγραφο του Υπουργείου Πολιτι¬ 
σμού ΚΓ' Εφορεία Προϊστορικών και Κλασσικών Αρχαιοτήτων. 

17. Το υπ’ αριθ. Α.Φ. 483/10.9.1986 έγγραφο της Δημόσιας Επι¬ 
χείρησης Ηλεκτρισμού περιοχής Ρεθύμνου. 

18. Το υπ’ αριθ. ΑΠ. ΤΥ. 3242/25.8.1986 έγγραφο της Νομαρ¬ 
χίας Ρεθύμνης, Δ/νση Τεχνικών Υπηρεσιών. 

19. Το υπ’ αριθ. ΑΠ ΤΥ 3243/13.8.1986 έγγραφο της Νομαρχίας 
Ρεθύμνης, Δ/νση Τεχνικών Υπηρεσιών. 

20. Το γεγονός ότι οι υπόλοιποι φορείς δεν έχουν γνωμοδοτήσει μέ¬ 
χρι σήμερα. / ' 

21. Την υπ’ αριθ. 5/31.3.1988 γνωμοδότηση του Συμβουλίου Χω¬ 
ροταξίας, Οικισμού και Περιβάλλοντος Ν. Ρεθύμνης, αποφασίζουμε: 

1) Εγκρίνεται το γενικό πολεοδομικό σχέδιο του οικισμού Ανωγείων 
του Δήμου Ανωγείων (Ν. Ρεθύμνης), όπως τα όριά του προσδιορίζονται 
με κόκκινη γραμμή στο χάρτη Π. 1.5 σε κλίμακα 1:5.000. Κυρίως το 
παραπάνω σχέδιο περιλαμβάνει: 

Α. Την πολεοδομική οργάνωση του οικισμού για πληθυσμιακό μέγε¬ 
θος 2.800 κατοίκων όπως φαίνεται στο χάρτη Π. 1.5 σε κλίμακα 
1:5.000 και ειδικότερα με: 

α. Την επέκταση του σχεδίου πόλης σε εκτάσεις πυκνοδομημένες, 


αραιοδομημένες και αδόμητες (συνολικής επιφάνειας 560 στρ. περίπου) 
και τη δημιουργία τριών (3) πολεοδομικών ενοτήτων με μέση πυκνό¬ 
τητα οικήσεως και μέσο συντελεστή δόμησης κατά πολεοδομική ενό¬ 
τητα ως εξής: 


Πολεοδ. ενότητα 

Μέση πυκν. οικήσεως 

Μέσος σ.δ. 

Περαχώρι 

50 κατ/Ηα 

0,80 

Μεσοχώρι · 

50 κατ/Ηα 

0,90 

Μετόχι 

50 κατ/Ηα 

0,90 


β. Τον προσδιορισμό των χρήσεων γης, όπως φαίνονται στο χάρτη 
Π.1.3 σε κλίμακα 1:5000 και ειδικότετα: 

1. Τη χωροθέτηση των κεντρικών λειτουργιών στο Μεσοχώρι (από 
την πλατεία Αρμί μέχρι την πλατεία Αγ. Γεωργίου της κεντρικής αρτη¬ 
ρίας) και τη διαμόρφωση τοπικών κέντρων στο Περαχώρι (από την εκ¬ 
κλησία της Παναγίας μέχρι το εστιατόριο «Πράσινη Φωλιά») και στο 
Μετόχι (σε τμήμα 200 μ. της κεντρικής αρτηρίας, όπου βρίσκεται και η 
πλατεία της γειτονιάς). 

• Τη διατήρηση κατά τα λοιπά της χρήσης γενικής κατοικίας. 

2. Τη χωροθέτηση κοινωνικού εξοπλισμού: 

• Διατήρηση των χώρων εκπαίδευσης στις σημερινές τους θέσεις. 

• Διατήρηση των χώρων περίθαλψης - πρόνοιας στις σημερινές τους 
θέσεις με προοπτική επέκτασής τους (υγειονομικός σταθμός, ΚΑΠΗ) ή 
συστέγασης με παρεμφερείς λειτουργίες. 

• Διατήρηση των χώρων αθλητικών εγκαταστάσεων στη σημερινή 
τους θέση με προοπτική επέκτασής τους. 

• Δημιουργία χώρων πρασίνου σε κατάλληλες θέσεις μέσα στον οικι¬ 
σμό. 

• Χωροθέτηση των πολιτιστικών λειτουργιών και Μουσείο. 

3. Την οργάνωση των μεταποιητικών δραστηριοτήτων με: 

• Τη διατήρηση εντός γενικού πολεοδομικού σχεδίου των υφισταμέ¬ 
νων βιοτεχνικών μονάδων που έχουν άμεση σχέση με την καθημερινή 
ζωή του οικισμού και τη δημιουργία νέων τέτοιων. 

• Τη μεταφορά των υπολοίπων βιοτεχνιών και των λειτουργιών χον¬ 
δρεμπορίου σε ΒΙΠΑ εκτός του οικισμού στην περιοχή Βάθιας. 

γ. Τη γενική εκτίμηση για την επόμενη πενταετία, των αναγκών σε 
γη για κοινωνική υποδομή του οικισμού, όπως φαίνεται στον πίνακα Α. 
11.2.1α. 

δ. Τις προτάσεις για την οργάνωση της μεταφορικής υποδομής όπως 
φαίνεται στο χάρτη Π.1.3 σε κλίμακα 1:5.000. Βασικότερες παρεμβά¬ 
σεις είναι: 

• Ολοκλήρωση του οδικού δικτύου με τις συλλεκτήριες: κέντρο Πε- 
ραχωρίου - Κλωστήριο Ξυλογιάννη, Κέντρο Περαχωρίου - παιδική 
χαρά, θέατρο - πλατεία Πυρήνων, βόρεια περιφερειακή οδός Μεσοχω¬ 
ριού, με τις αγροτικές οδούς: γυμνάσιο - υπόστεγα Ξυλογιάννη, παλιά 
οδός Ανώγια - Ηράκλειο, με τη νέα αρτηρία Περαχώρι - οδός Νίδας 
και με τις βελτιώσεις της κεντρικής αρτηρίας γυμνάσιο - ξενοδοχείο 
«Μιτάτο» και της συλλεκτήριας ΚΑΠΗ - Κλωστήριο Υφαντουργικού 
Συνεταιρισμού, 

ε. Τον καθορισμό ζωνών οικονομικών και θεσμικών κινήτρων και πο¬ 
λεοδομικών μηχανισμών όπως φαίνονται στο χάρτη Π. 1.5 σε κλίμακα 
1:5000 και ειδικότερα: 

- Τον καθορισμό ζώνης ειδικών κινήτρων (ΖΕΚ) στην κεντρική πε¬ 
ριοχή στο Μετόχι. 

- Τον καθορισμό ζώνης αγοράς συντελεστή (ΖΑΣ) σε τμήμα της γει¬ 
τονιάς Μετόχι. 

στ. Τον καθορισμό νέων αναπτυξιακών ζωνών όπως φαίνεται στο 
χάρτη Π. 1.5 σε κλίμακα 1:5000 και ειδικότερα: 

- Αναπτυξιακή ζώνη λιανικού εμπορίου στην κεντρική περιοχή στο 
Μετόχι. 

- Αναπτυξιακή ζώνη βιοτεχνίας στο ΒΙΠΑ (εκτός ορίου Γ.Π.Σ.). 

Β.- Τις προτάσεις για τη λήψη μέτρων για την προστασία του περι¬ 
βάλλοντος όπως φαίνεται στο χάρτη Π. 1.5 σε κλίμακα 1:5000, με τη 
φύτευση-προστασία-ανάδειξη της ευρύτερης περιαστικής περιοχής. 

Γ.- Τις προτάσεις για τα απαραίτητα έργα και μελέτες δικτύων υπο¬ 
δομής, όπως φαίνονται στο χάρτη Π.II.2 σε κλίμακα 1:5000 και ειδι¬ 
κότερα: 

1. Δίκτυο ύδρευσης: 

• Έλεγχος καταλληλότητας και εκμετάλλευση τόυ νερού του σπη- 

λαίου περιοχής Κορίτσι και της πηγής Βαρσαμά. 

• Επέκταση του δικτύου ύδρευσης με κατασκευή δύο δεξαμενών στις 
περιοχές Βαθιά και Σίσαρχα. 

• Αντικατάσταση του εσωτερικού δικτύου διανομής και στις τρεις 
γειτονιές του οικισμού. 

2. Δίκτυο απορροής όμβριων, αποχέτευσης: 

• Διευθέτηση.του ρέμματος στον συνοικισμό Πυρήνων με κάλυψη δύο 
τμημάτων του. 

• Αντικατάσταση αγωγών αποχέτευσης και κατασκευή των εγκατα¬ 
στάσεων βιολογικού καθαρισμού στη θέση «Ξυλογιάννη». 

3. Ενεργειακό και Τηλεπικοινωνιακό δίκτυο: 

• Λειτουργία γραφείου ΔΕΗ στο Μετόχι και επέκταση του δικτύου 
στις περιοχές επέκτασης και στην ευρύτερη περιοχή. 

• Εκτέλεση των ήδη προγραμματισμένων έργων βελτίωσης τηλεπι¬ 
κοινωνιών. 

Δ. Τις προτάσεις για την ασφάλεια - πυροπροστασία - προστασία 
από σεισμό όπως φαίνονται στο χάρτη Π. III.1 σε κλίμακα 1:5.000 και 
ειδικότερα. 

• Εγκατάσταση πυροσβεστικού σταθμού στο Μετόχι. 

• Επισήμανση σημείων υδροληψίας για πυρόσβεση μέσα στον οικι¬ 
σμό. 

• Δημιουργία ζωνών πυρασφάλειας στην ευρύτερη περιοχή. 


• Επισήμανση κατάλληλων χώρων καταφυγής των κατοίκων σε πε¬ 
ρίπτωση σεισμού ή άλλης έκτακτης ανάγκης. 

1) Συνοπτικά αντίτυπα σε φωτοσμίκρυνση των παραπάνω 4 χαρτών 
και 1 πίνακα θεωρημένα από τον Προϊστάμενο της Δ/νσης Τοπογραφι¬ 
κών Εφαρμογών με την 104848/1991 πράξη που δημοσιεύεται με 
την παρούσα απόφαση. 

2) Εντός της περιοχής του Γενικού Πολεοδομικού Σχεδίου και ειδι¬ 
κότερα στις εκτός σχεδίου περιοχές που περιλαμβάνονται σ’ αυτό οικο¬ 
δομικές άδειες που έχουν εκδοθεί με τις προγενέστερα ισχύουσες διατά¬ 
ξεις και έχει υποβληθεί στην αρμόδια Πολεοδομική αρχή ολόκληρος φά- 
κελλος με τα απαραίτητα για την έκδοσή τους στοιχεία μέχρι την ημερο¬ 
μηνία δημοσίευσης της παρούσης εκτελούνται όπως εκδόθηκαν ή εκδί- 
δονται βάσει των υποβληθέντων στοιχείων σε συνδυασμό με τις διατά¬ 
ξεις του Ν. 1577/1985 «Γενικός Οικοδομικός Κανονισμός». 

3) Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 30 Δεκεμβρίου 1991 

ΟΙ ΥΠΟΥΡΓΟΙ 

ΓΕΩΡΓΙΑΣ ΠΕΡΙΒ/ΝΤΟΣ, ΧΩΡ/ΞΙΑΣ & ΔΗΜ. ΕΡΓΩΝ 

ΣΩΤ. ΧΑΤΖΗΓΑΚΗΣ ΑΧΙΛΛΕΑΣ ΚΑΡΑΜΑΝΛΗΣ 

Οικισμός 

Χαρσκτηριστ·κό 

Πληθυσμός οικισμού Ανωγείων 


: Α Ν 0 Γ ε I Α 

• Οικισμός 3ου επίπεδου, κέντρο οικιστικός ενότητας 
: 2700 άτομα . .... , . 


Μυλοποτόμου 


Πληθυσμός οικιστικός ενότητας : 6444 άτομα 


απογοαφό 1961 και επιτόπια ερευνά 


ΠΙΝΑΚΑΣ 


: ΚΑΤΑΣΤΑΣΗ ΔΙΟΙΚΗΤΙΚΗΣ ΥΠΟΔΟΜΗΣ 


Ϋ ΠΑΡΚΟΥΣΑ 

ΚΑΤΑΣΤΑΣΗ | 


■ΜΗ 

■ΜΜΜΙ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑριΟ. 8674/1306 (3) 

Αναστολή οικοδομικών εργασιών και χορήγησης οικοδομικών αδειών 

σε εκτός των εγκεκριμένων ρυμοτομικών σχεδίων περιοχές των Δή¬ 
μων Παλλήνης, Σπάτων, Κορωπίου και Παιανίας (Ν. Αττικής). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 8 και 85 Α του από 17.7.1923 Ν. Δ/ 
τος «περί σχεδίων πόλεων κ.λπ.» (Α' 228), όπως μεταγενέστερα τροπο¬ 
ποιήθηκαν και συμπληρώθηκαν. 

2. Τις διατάξεις του άρθρου 23 (παρ. 1, εδαφ. ιδ) του Ν. 1558/ 
1985 «Κυβέρνηση και Κυβερνητικά Όργανα» (Α' 137). 

3. Τις διατάξεις της παρ. 5 του άρθρου 12 του Ν. 1647/1986 «Ορ¬ 
γανισμός Κτηματολογίου και Χαρτογραφήσεων Ελλάδας (Ο.Κ.Χ.Ε.) 
και άλλες σχετικές διατάξεις» (Α' 141). 

4. Τις διατάξεις του άρθρου 99 παρ. 3 του Ν. 1892/1990 «Για τον 
εκσυγχρονισμό και την ανάπτυξη και άλλες διατάξεις» (Α' 101). 

5. Την Τ. 1503/1991 απόφαση του Πρωθυπουργού και του Υπουρ¬ 
γού Περιβάλλοντος, Χωροταξίας και Δημοσίων Έργων «Καθορισμός 
αρμοδιοτήτων του Υφυπουργού Περιβάλλοντος, Χωροταξίας και Δημο¬ 
σίων Έργων Χρήστου Καταιγιάννη» (Β/702/4.9.1991). 

6. Το 924/5.2.1992 έγγραφο του Οργανισμού Αθήνας, αποφασί¬ 
ζουμε: 


1. Αναστέλλονται για ένα (1) χρόνο οι οικοδομικές εργασίες και η χο- 
ρήγηαη οικοδομικών αδειών σε εκτός των εγκεκριμένων ρυμοτομικών 
σχεδίων περιοχές των Δήμων Παλλήνης, Σπάτων, Κορωπίου και 
Παιανίας (Ν. Αττικής) και ειδικότερα στη ζώνη της Ε.Λ. Ελευσίνας - 
Σταυρού - Σπάτων στο τμήμα Μαραθώνος - Α.Κ. Σπάτων (Α.Κ. Δή¬ 
μου Παλληνης - νότια είσοδος αεροδρομίου Σπάτων) στην οποία είχε 
επιβληθεί αναστολή με την 80576/4260/23.7.1991 απόφαση του 
Υπουργού Περιβάλλοντος Χωροταξίας και Δημοσίων Έργων (Δ’ 537/ 
6.8.1991), όπως η παραπάνω ζώνη φαίνεται περικλειόμενη με κόκκινη 
γραμμή στο σχετικό πρωτότυπο διάγραμμα σε κλίμακα 1:5000 που θε- 
ωρήθηκε από τον Προϊστάμενο της Διεύθυνσης Τοπογραφικών Εφαρμο¬ 
γών με την 8674/1992 πράξη του και που αντίτυπό του σε φωτοσμί¬ 
κρυνση δημοσιεύεται με την παρούσα απόφαση, 

2. Καταργείται η αναστολή που έχει επιβληθεί με την 80576/ 
4260/23.7.1991 απόφαση του Υπουργού Περιβάλλοντος Χωροτα¬ 
ξίας και Δημοσίων Έργων (Δ' 537/6.8.1991) κατά το μέρος αυτής 
που αφορά την παραπάνω ζώνη. 

3. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 27 Φεβρουάριου 1992 

Ο ΥΦΥΠΟΥΡΓΟΣ 

ΧΡΗΣΤΟΣ ΚΑΤΣΙΓΙΑΝΝΗΣ 


<?£*: 2Λί8 

